
Ministru kabineta sēdes protokollēmums

Informatīvais ziņojums "Par atļauju Tieslietu ministrijai (Tiesu administrācijai) uzņemties papildu ilgtermiņa saistības un īstenot projektus, piesaistot finansējumu no ārvalstu finanšu instrumenta"

· 1. Pieņemt zināšanai iesniegto informatīvo ziņojumu.
· 2. Atļaut Tieslietu ministrijai (Tiesu administrācijai) uzņemties ilgtermiņa saistības 211 810 euro apmērā, lai no 2026. līdz 2028. gadam īstenotu projektus "E-CODEX ieviešana krimināltiesiskajā sadarbībā 1. kārta (D-Rex 1 – Criminal)" un "E-CODEX ieviešana civiltiesiskajā sadarbībā 1. kārta (D-Rex 1 – Civil)"  Eiropas Komisijas  programmas "Tiesiskums 2021–2027" ietvaros.
· 3. Tieslietu ministrijai šī protokollēmuma 2. punktā minēto projektu īstenošanai normatīvajos aktos noteiktā kārtībā iesniegt Finanšu ministrijā pieprasījumu  pārdalei no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai" projekta nepieciešamajam finansējumam no valsts budžeta (līdzfinansējumu, priekšfinansējumu, kā arī finansējumu neattiecināmo izmaksu (pievienotās vērtības nodokļa) segšanai) ne vairāk kā 68 654 euro apmērā.
· 4. Tieslietu ministrijai (Tiesu administrācijai) pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

